Diari Oficial de la Generalitat Valenciana


Sumari del DOGV 2551, del 14-07-1995 (1995/835469)

RESOLUCIÓ de 6 d'abril de 1995, de la Secretaria General de la Conselleria d'Administració Pública, per la qual es disposa la publicació del conveni entre la Generalitat Valenciana (Conselleria d'Educació i Ciència) i l'Ajuntament d'Alcoi, per al reconeixement de la validesa acadèmica oficial dels ensenyaments de dansa de grau elemental que s'impartiran en el centre existent en la localitat d'Alcoi, el titular del qual és l'esmentat ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2551

Data del DOGV
:   14-07-1995

Secció del DOGV
:   ALTRES DISPOSICIONS

Número del document
:   1995/835469


Data del document
:   06-04-1995

Organisme emissor
:   Conselleria de Educació i Ciència

Tipus de document
:   Resolució

Correcció d'errades

RESOLUCIó de 6 d'abril de 1995, de la Secretaria General de la Conselleria d'Administració Pública, per la qual es disposa la publicació del conveni entre la Generalitat Valenciana (Conselleria d'Educació i Ciència) i l'Ajuntament d'Alcoi, per al reconeixement de la validesa acadèmica oficial dels ensenyaments de dansa de grau elemental que s'impartiran en el centre existent en la localitat d'Alcoi, el titular del qual és l'esmentat ajuntament.   
Subscrit, després de la tramitació prèvia reglamentària, entre la Generalitat Valenciana (Conselleria d'Educació i Ciència) i l'Ajuntament d'Alcoi, el dia 25 de gener de 1995, un conveni per al reconeixement de la validesa acadèmica oficial dels ensenyaments de dansa de grau elemental que s'impartiran al centre existent a la localitat d'Alcoi, el titular del qual és l'esmentat ajuntament, i en compliment del que estableix la clàusula octava del conveni, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0171/95, i que figura com a annex d'aquesta resolució.  
València, 6 d'abril de 1995.- El secretari general de la Conselleria d'Administracio Pública.  
Conveni entre la Generalitat Valenciana (Conselleria d'Educació i Ciència) i l'Ajuntament d'Alcoi per al reconeixement de la validesa acadèmica oficial dels ensenyaments de dansa de grau elemental que s'impartiran al centre existent a la localitat d'Alcoi, el titular del qual es l'esmentat ajuntament.  
València, 25 de gener de 199, reunits d'una banda, l'Honorable Sr. Joan Romero González, conseller d'Educació i Ciència de la Generalitat Valenciana, facultat per a aquest acte mitjançant acord adoptat pel Govern valencià en la reunió del dia 22 de novembre de 1994.  
I de l'altra, l'alcalde-president de l'Ajuntament d'Alcoi, Sr. José Sanus Tormo, facultat per a aquest acte per acord del ple de l'esmentat ajuntament del dia 18 de maig de 1994.  
MANIFESTEN  
1. Que l'Ajuntament d'Alcoi és titular del Conservatori Elemental de Música amb número de codi 42424769.  
En un primer moment, l'Escola Municipal de Música i Dansa d'Alcoi va ser classificada pel Reial Decret 2.076/1983, de 15 de juliol, com a centre no oficial reconegut d'ensenyament de música i dansa de grau elemental.  
Pel Decret 103/1986, de 30 de juliol, del Govern valencià, l'antiga Escola Municipal de Música i Dansa d'Alcoi és classificada com a conservatori elemental de música, i aquest és autoritzat, a impartir amb validesa acadèmica oficial determinats ensenyaments de música i de dansa de grau elemental.   
2. El Reial Decret 389/1992, de 15 d'abril, pel qual s'estableixen els requisits mínims dels centres que impartisquen ensenyaments artístics, determina, en la disposició transitòria 7, apartat 2, que el reconeixement de la validesa acadèmica oficial dels centres públics d'ensenyaments artístics no estatals s'haurà de fer per conveni entre aquests i l'administració educativa.  
3. L'Ajuntament d'Alcoi va sol·licitar pel febrer de 1993, a l'empara de l'article 21 del Reial Decret 389/1992, de 15 d'abril, la reclassificació acadèmica de l'esmentat centre com a conservatori municipal de dansa de grau elemental.  
4. De la instrucció de l'expedient per part de la inspecció educativa es conclou que l'esmentat centre compleix el que estableix el Reial Decret 389/1992, de 15 d'abril, pel qual es fixen els requisits mínims dels centres que imparteixen ensenyaments artístics, d'acord amb el que regula la disposició transitòria 7.   
5. El projecte curricular presentat segons l'informe de la inspecció educativa s'ajusta als objectius, als continguts i al sistema d'avaluació corresponents als estudis del grau elemental sol·licitats, que estableixen el Reial Decret 755/1992, de 26 de juny, i el Decret 152/1993, de 17 d'agost, del Govern valencià.  
Per tot això, i en virtut de les competències que atorguen el Reial Decret 2.093/1983, de 28 de juliol sobre traspàs de funcions i serveis de l'administració de l'estat a la Comunitat Valenciana en matèria d'Educació i la Llei 7/1985, de 2 d'abril, Reguladora de les Bases de Règim Local, la Conselleria d'Educació i Ciència i l'Ajuntament d'Alcoi acorden subscriure aquest conveni conformement a les següents  
CLàUSULES  
Primera  
La finalitat del present conveni és la creació del Conservatori Elemental de Dansa amb número de codi 09882748, per segregació del Conservatori Elemental de Música (codi 78011523) i el reconeixement, per part de la Conselleria d'Educació i Ciència, de la validesa acadèmica oficial dels ensenyaments de dansa del grau elemental.  
Aquest Conservatori impartirà, amb reconeixement oficial i plenes facultats acadèmiques, els ensenyaments previstos en la Llei Orgànica 1/1990, de 3 d'octubre, corresponents als ensenyaments de dansa de grau elemental.  
A efectes administratius el Conservatori Elemental de Dansa d'Alcoi queda adscrit a l'Escola Superior de Dansa d'Alacant (número de codi 83654612).  
Seg ona  
En relació amb els ensenyaments de dansa dels anteriors plans d'estudis encara en vigor, l'esmentat Conservatori no veurà modificades les facultats acadèmiques que li corresponien; i això fins a la seua extinció d'acord amb el calendari d'aplicació de la LOGSE vigent.  
Tercera  
La capacitat màxima autoritzada de llocs escolars per a aquest centre haurà de ser de 160.  
Quarta  
Correspon al titular del Conservatori Elemental de Dansa d'Alcoi la dotació pressupostària necessària per a les despeses derivades del personal docent i no docent i del funcionament del centre, independentment de la possibilitat de poder concórrer a totes les convocatòries públiques que la Conselleria d'Educació i Ciència faça per a la concessió de subvencions als centres públics d'ensenyaments de dansa.  
Cinquena  
El titular del Conservatori es compromet a:  
a) Complir els requisits establerts en el Reial Decret 389/1992, de 15 d'abril, pel qual es fixen els requisits mínims dels centres que imparteixen ensenyaments artístics.  
b) Complir el que, sobre òrgans de govern dels centres públics, estableix el títol tercer de la Llei Orgànica 8/1985, de 3 de juliol, reguladora del Dret a l'Educació.  
c) Que els plans d'estudi, programes, nivells, dedicació horària del professorat i sistema d'avaluació que s'hagen de desplegar, en els nous ensenyaments que s'hi autoritzen, correspondran als establits en la legislació vigent (Reial Decret 756/1992, de 26 de juny, i Decret 152/1993, de 17 d'agost del Govern valencià) i hauran de sotmetre's a l'autoritat de la Conselleria d'Educació i Ciència i de la inspecció educativa, en aquells supòsits previstos en el Decret 180/1992, de 10 de novembre del Govern valencià, pel qual es regula l'organització i funcions de la inspecció educativa de la Comunitat Valenciana.  
d) Que l'organització escolar del conservatori seguisca les mateixes directrius acadèmiques que l'administració educativa dicte per als centres dependents de la Conselleria d'Educació i Ciència, i a presentar cada curs acadèmic una programació general anual en què consten les dades acadèmiques i administratives del centre.  
Així mateix, haurà de notificar a la Conselleria d'Educació i Ciència les modificacions d'horari i els canvis de professorat que puguen haver-hi, adjuntant-hi els documents que justifiquen el compliment de la titulació exigida del nou professorat.  
e) Custodiar les actes, expedients d'alumnes, registres de correspondència oficial i tots els documents de caràcter administratiu que es generen en virtut de les facultats que se li confereixen.  
Sisena  
Els efectes del present conveni s'entendran referits, pel que fa al reconeixement dels ensenyaments, a partir del curs acadèmic 1992/93.  
Setena  
Les modificacions que es produïsquen en relació amb els ensenyaments, instal·lacions o altres requisits mínims que, d'acord amb el Reial Decret 389/1992, de 15 d'abril, haja de complir el centre, hauran de ser notificades a l'administració educativa, la qual instruirà l'expedient corresponent i el tramitarà de manera anàloga a la seguida en el cas dels centres privats.  
Les citades modificacions es materialitzaran en el moment en què es modifique el present conveni o se subscriga la corresponent addenda a aquest.  
Vuitena  
El conveni tindrà una duració indefinida i podrà extingir-se, no obstant això, per alguna de les següents causes:  
a) Per acord mutu de les parts.  
b) Per incompliment de les obligacions assumides per l'ajuntament.  
c) Per denúncia d'una de les parts, l'avís previ de la qual s'haurà de fer, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat del centre o cessament de les activitats.  
Aquesta extinció tindrà efectes a partir de la finalització del curs en què es produïsca la causa.  
En els supòsits previstos en els punts b i d l'extinció requerirà la comunicació prèvia de la Conselleria d'Educació i Ciència al titular del conservatori.  
Novena  
Aquest conveni s'inscriurà en el Registre de Centres Docents de la Comunitat Valenciana i en el Registre de Convenis de la Generalitat Valenciana, a més a més de ser publicat en el Diari Oficial de la Generalitat Valenciana.  
Com a prova de conformitat, i per tal de deixar-ne consignat el contingut, les dues parts signen aquest conveni el dia i en el lloc indicats anteriorment.  
El conseller d'Educació i Ciència,  
Joan Romero González  
L'alcalde-president de l'Ajuntament d'Alcoi,  
José Sanus Tormo